b'\n_START_ARTICLE_\nTehisneuron\n_START_PARAGRAPH_\nTehisneuron on matemaatiline funktsioon, mis on ehitatud mudelina bioloogiliste neuronite baasil. Tehisneuron on tehisn\xc3\xa4rviv\xc3\xb5rkude t\xc3\xb6\xc3\xb6tluselement, millel on \xc3\xbcks v\xc3\xb5i rohkem sisendit ja \xc3\xbcks v\xc3\xa4ljund. Neuron t\xc3\xb6\xc3\xb6tleb sisendeid teatud funktsiooni j\xc3\xa4rgi ning tulemusena annab vastuse v\xc3\xa4ljundile, mis v\xc3\xb5ib olla teiste neuronite sisendiks. Bioloogiliseks paralleeliks on v\xc3\xa4ljundile n\xc3\xa4rviimpulss, mis liigub m\xc3\xb6\xc3\xb6da aksonit. Sisendid on tavaliselt kaalutud ning neid t\xc3\xb6\xc3\xb6tlevaks funktsiooniks tehisneuronis on m\xc3\xb5ni mittelineaarne funktsioon, mida nimetatakse ka aktivatsiooni- v\xc3\xb5i \xc3\xbclekandefunktsiooniks. Aktivatsioonifunktsioonideks on tavaliselt sigmoidifunktsioonid, aga nende asemel kasutatakse ka teisi mittelineaarseid funktsioone. Enamasti on k\xc3\xa4sitletavad funktsioonid piiritletud, monotoonsed ning diferentseeritavad. _NEWLINE_Tehisneuroneid ei tohiks segi ajada bioloogilise neuroni mudeliga. M\xc3\xb5lemad on tuletatud bioloogilise neuroni j\xc3\xa4rgi, aga tehisneuron ja tehisn\xc3\xa4rviv\xc3\xb5rgud on ajaga oma kuju v\xc3\xb5tnud. M\xc3\xb5ni keerulisem tehisn\xc3\xa4rviv\xc3\xb5rk enam suurt sarnasust bioloogilisele n\xc3\xa4rvis\xc3\xbcsteemile ei oma, sest nende eesm\xc3\xa4rk ei ole bioloogiliste efektide uurimine vaid nende matemaatilise rakenduse kasutamine v\xc3\xa4ga erinevates probleemides, mille jaoks v\xc3\xb5ib bioloogiline t\xc3\xa4psus olla kulukam ja ebat\xc3\xa4psem. Bioloogilise mudeli eesm\xc3\xa4rgiks on uurida neuroneid ja n\xc3\xa4rvis\xc3\xbcsteemi v\xc3\xb5imalikult sarnaselt reaalsusele, et tulevikus oleks meil bioloogilistest ajuprotsessidest parem arusaam.\n_START_SECTION_\n\xc3\x9cldine struktuur\n_START_PARAGRAPH_\nOlgu tehisneuronil  sisendit vastavalt signaalidega  kuni  ning kaaludega  kuni . Tihti antakse sisendile  v\xc3\xa4\xc3\xa4rtus +1, mis teeb sellest vabaliikme kaaluga . See t\xc3\xa4hendab, et tegelikeks sisenditeks on\xc2\xa0signaalid  kuni ._NEWLINE_Neuroni v\xc3\xa4ljundiks on funktsiooni v\xc3\xa4\xc3\xa4rtus:_NEWLINE_Kus (fii) on aktivatsioonifunktsioon._NEWLINE_Bioloogiline paralleel v\xc3\xa4ljundile on neuroni akson. Enamasti kasutatakse tehisneuroneid osana suuremast tehisn\xc3\xa4rviv\xc3\xb5rgust ning sel juhul kantakse iga neuroni v\xc3\xa4ljund edasi j\xc3\xa4rgmise kihi sisendiks nagu bioloogilises neuronis liigub n\xc3\xa4rviimpulss m\xc3\xb6\xc3\xb6da aksonit l\xc3\xa4bi s\xc3\xbcnapsi teise neuroni dendriiti. Kui signaali kuskile edasi kanda ei ole, siis v\xc3\xa4ljub see s\xc3\xbcsteemist.'